A TV2 csoport csatornája, a Zenebutik saját reality indításán dolgozik, amiben a hírek szerint hat mulatós előadó életét mutatják majd be az Édes Élet koncepciójához nagyon hasonlóan – írja a Bors.

A lap úgy tudja, a szereplők között lesz Galambos Lajos, Nótár Mary, Bárány Attila, Tarcsi Zoltán Jolly, valamint DJ Lotters is.

Igen, szerepelni fogok ebben a műsorban, sőt, a főcímdalát is én készítem. Profi kamerával fogjuk rögzíteni az életemet. A családom is szerepel benne, de főképp a zenei pályámat szeretném bemutatni a nézőknek

– erősítette meg Jolly.

A Bors a TV2 sajtóosztályától azt is megtudta, hogy a produkció várhatóan augusztusban kerül adásba, Az élet dalos oldala címmel.

(Kiemelt kép: Berecz Valter / 24.hu)